62018TJ0553_INF
Sodba Splošnega sodišča (sedmi senat) z dne 14. julija 2021 – Rodríguez Gómez/Svet
(Zadeva T-553/18)
„Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev – Seznami oseb, subjektov in organov, za katere se uporabi zamrznitev sredstev in gospodarskih virov – Vpis imena tožeče stranke na sezname – Ohranitev imena tožeče stranke na seznamih – Napaka pri presoji – Lastninska pravica“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Omejevalni ukrepi, sprejeti glede na razmere v Venezueli – Uredba o ponovni preučitvi seznama zadevnih oseb, skupin ali subjektov, ne da bi razveljavila prejšnjo uredbo – Tožba, ki jo vloži oseba, ki ni navedena v tej uredbi – Dopustnost
(člen 263 PDEU; Sklep Sveta (SZVP) 2018/1656; Uredba Sveta 2018/1653)
(Glej točke od 33 do 35.)
2.
Evropska unija – Sodni nadzor nad zakonitostjo aktov institucij – Uredba o uvedbi omejevalnih ukrepov proti nekaterim osebam in subjektom zaradi razmer v Venezueli – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti
(Listina Evropske unije o temeljnih pravicah, člen 47; Sklep Sveta (SZVP) 2017/2074, kakor je bil spremenjen s sklepoma (SZVP) 2018/901 in (SZVP) 2018/1656, Priloga I; uredbe Sveta 2017/2063, Priloga IV, 2018/899 in 2018/1653)
(Glej točke od 43 do 46 in 48.)
3.
Evropska unija – Sodni nadzor nad zakonitostjo aktov institucij – Omejevalni ukrepi, sprejeti glede na razmere v Venezueli – Obseg nadzora – Uvrstitev oseb, ki so sodelovale pri spodkopavanju demokracije in pravne države – Javno dostopni dokumenti – Dokazna vrednost – Načelo proste presoje dokazov
(Sklep Sveta (SZVP) 2017/2074, kakor je bil spremenjen s sklepoma (SZVP) 2018/901 in (SZVP) 2018/1656, Priloga I; uredbe Sveta 2017/2063, Priloga IV, 2018/899 in 2018/1653)
(Glej točko 47.)
4.
Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Merila – Funkcije, ki povzročijo nastanek odgovornosti za spodkopavanje demokracije oziroma spoštovanja pravne države – Napaka pri presoji – Neobstoj
(Sklep Sveta (SZVP) 2017/2074, kakor je bil spremenjen s sklepoma (SZVP) 2018/901 in (SZVP) 2018/1656, člena 6(1) in 7(1) ter Priloga I; uredbe Sveta 2017/2063, člen 8(3) in Priloga IV, 2018/899 in 2018/1653)
(Glej točke 50 in od 53 do 58.)
5.
Skupna zunanja in varnostna politika – Omejevalni ukrepi, sprejeti glede na razmere v Venezueli – Zamrznitev sredstev oseb, odgovornih za hude kršitve človekovih pravic oziroma za kršitve, ki ogrožajo pravno državo – Omejitev lastninske pravice – Kršitev načela sorazmernosti – Neobstoj
(člen 21(2)(b) PEU; Listina Evropske unije o temeljnih pravicah, člena 17(1) in 52(1); Sklep Sveta (SZVP) 2017/2074, kakor je bil spremenjen s Sklepom (SZVP) 2018/901, člen 7(4) in Priloga I; uredbi Sveta 2017/2063, člena 8 in 9(1) ter Priloga IV, in 2018/899)
(Glej točke od 65 do 71, od 73 do 78, 81 in 83.)
Predmet
Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2018/901 z dne 25. junija 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 160 I, str. 12) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) ter, drugič, Izvedbene uredbe Sveta (EU) 2018/899 z dne 25. junija 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 160 I, str. 5) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se ti akti nanašajo na tožečo stranko.
Izrek
1.
Tožba se zavrne.
2.
Delcy Eloina Rodríguez Gómez nosi svoje stroške.